b'\n_START_ARTICLE_\nZigmantas Benjaminas Kazakevi\xc4\x8dius\n_START_SECTION_\nBiografija\n_START_PARAGRAPH_\n1961 m. baig\xc4\x97 Veiveri\xc5\xb3 vidurin\xc4\x99 mokykl\xc4\x85, 1968 m. \xe2\x80\x93 Lietuvos k\xc5\xabno kult\xc5\xabros institut\xc4\x85, 1975 m. \xe2\x80\x93 Leningrado auk\xc5\xa1t\xc4\x85j\xc4\x85 partin\xc4\x99 mokykl\xc4\x85, 1995 m. sta\xc5\xbeavosi Europos politin\xc4\x97je akademijoje Lecke (Vokietija), 2001 m. Finans\xc5\xb3 ir bankininkyst\xc4\x97s institute._NEWLINE_1962\xe2\x80\x931965 m. atliko karo tarnyb\xc4\x85 Archangelsko srityje._NEWLINE_1967\xe2\x80\x931970 m. Kauno 1-osios vidurin\xc4\x97s mokyklos mokytojas. 1970\xe2\x80\x931973 m. LLKJS Kauno miesto komiteto mokykl\xc5\xb3 skyriaus instruktorius, LKP Po\xc5\xbe\xc4\x97los rajono komiteto lektorius konsultantas. 1975\xe2\x80\x931976 m. LKP Kauno miesto komiteto Politinio \xc5\xa1vietimo nam\xc5\xb3 ved\xc4\x97jas, 1976\xe2\x80\x931979 m. LKP Kauno miesto komiteto Mokslo, mokymo ir auk\xc5\xa1t\xc5\xb3j\xc5\xb3 mokykl\xc5\xb3 skyriaus ved\xc4\x97jas. 1979\xe2\x80\x931990 m. Kauno miesto vykdomojo komiteto pirmininko pavaduotojas._NEWLINE_1990 m. Kauno vie\xc5\xa1bu\xc4\x8di\xc5\xb3 tresto valdytojo pavaduotojas, 1991\xe2\x80\x931992 m. valstybin\xc4\x97s komercin\xc4\x97s socialini\xc5\xb3 paslaug\xc5\xb3 \xc4\xafmon\xc4\x97s \xe2\x80\x9eSOPA\xe2\x80\x9c generalinio direktoriaus pavaduotojas, direktorius socialiniams klausimams. 1991\xe2\x80\x931993 m. susivienijimo \xe2\x80\x9eBanga\xe2\x80\x9c socialin\xc4\x97s buitin\xc4\x97s tarnybos vir\xc5\xa1ininkas, personalo direktorius. 1993\xe2\x80\x931995 m. Vyriausyb\xc4\x97s atstovas Kauno mieste, 1997 m. \xe2\x80\x93Kauno apskrityje. 1997 m. AB \xe2\x80\x9eGrifas\xe2\x80\x9c direktorius, 1998\xe2\x80\x932000 m. UAB \xe2\x80\x9e\xc5\xbdaliakalnio vie\xc5\xa1butis\xe2\x80\x9c direktorius, 2000 m. AB \xe2\x80\x9eLietuvos taupomasis bankas\xe2\x80\x9c Kauno centro poskyrio vir\xc5\xa1ininkas._NEWLINE_2001\xe2\x80\x932003 m. ir 2006\xe2\x80\x932008 m. Kauno apskrities vir\xc5\xa1ininko pavaduotojas, 2003\xe2\x80\x932004 m. vidaus reikal\xc5\xb3 viceministras, 2004\xe2\x80\x932006 m. Kauno apskrities vir\xc5\xa1ininkas. _NEWLINE_1994\xe2\x80\x931995 m. Kauno miesto tarybos deputatas, 1997 m., 2003\xe2\x80\x932004 m. ir 2007 m. (mandato atsisak\xc4\x97) Kauno miesto savivaldyb\xc4\x97s tarybos narys._NEWLINE_1990 m. Lietuvos demokratin\xc4\x97s darbo partijos narys, nuo 2001 m. Lietuvos socialdemokrat\xc5\xb3 partijos Kauno skyriaus narys, tarybos ir prezidiumo narys.'